Document ID: 32005R1008

KOMMISSIONENS FORORDNING (EF) Nr. 1008/2005
af 30. juni 2005
om ændring af forordning (EF) nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 10, og
ud fra følgende betragtninger:
(1)
I Kommissionens forordning (EF) nr. 2771/1999 (2) er der fastsat en interventionsordning for opkøb af smør til faste priser.
(2)
I artikel 4, stk. 1, i forordning (EF) nr. 1255/1999 er der fastsat nedsættelser af interventionspriserne for smør. Det er derfor nødvendigt at præcisere den interventionspris, der skal anvendes til beregning af opkøbsprisen i tilfælde af ændring af interventionsprisen.
(3)
Forordning (EF) nr. 2771/1999 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EF) nr. 2771/1999 tilføjes følgende afsnit:
»Den interventionspris, der skal anvendes til beregning af opkøbsprisen, er den pris, der gælder på dagen for smørrets fremstilling.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. juli 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2005.

Labels: 2
17